คือว่าเราคันบริเวณอวัยวะเพศมากๆ บริเวณรอบๆตรงบริเวณขอบกางเกงในและบริเวณแคมใหญ่ คันมากจนอยู่ไม่สุขเลยค่ะ เราเกาจนเป็นแผลเลยค่ะแล้วเป็นมานานแล้ว รักษาหรือทำยังไงดีคะ รบกวนด้วยค่ะ ใช้ชีวิตลำบากมากเลยล่ะค่ะ
 อาการคันอาจเกิดมีสาเหตุมาจาก- ภูมิแพ้ผิวหนัง (Allergic dermatitis) ซึ่งต้นเหตุอาจมีสารแปลกปลอมภายนอกเข้ามากระตุ้นให้หลั่งสารเคมีที่ทำให้ผิวหนังแพ้ง่ายออกมา สารพวกนี้อาจเกิดจาก กางเกงใน สีย้อมผ้า สารรัด อาหาร ยา เครื่องสำอางค์ สบู่ ผ้าอนามัย น้ำยาหล่อลื่น อาจมีผื่นแดง หรือ เป็นลมพิษ อยู่ตามผิวหนังที่ได้รับการกดดันเช่น สายรัดขอบกางเกง-ติดเชื้อรา ผิวหนัง เกิดจากการหมักหมม เครื่องใช้ เสื้อผ้า ไม่ได้ตากแดดพอเพียงเพื่อฆ่าเชื้อราได้หมด-มีหูด ขึ้น จะคันมาก อาจไม่ทันสังเกตเห้นเม็ด แข็งขาวๆ-เริม ส่วนมากจะทำให้แสบมากกว่าคัน เป็นเม็ดใสๆ อยู่เป็นกลุ่มๆ มากกว่า 1 เม็ดคำแนะนำ ควรไปพบแพทย์เพื่อรักษาดีกว่าครับ ถ้าไม่อยากไปลองหายาแก้แพ้ ผสมกับยาฆ่าเชื้อรามาทา สอบถามเภสัชกรที่ขายยาก่อนครับ ถ้าไม่ดีขึ้นจริงๆ ยังไงเพื่อความปลอดภัยก็ควรไปพบแพทย์นะครับ